AARHUS: Boligmarkedet står endnu ikke i stampe, selv om mange eksperter taler om stagnation. Risskov-villa stod i 2018 for en rekordhandel i Aarhus, da den blev solgt for ikke mindre end 28,5 millioner kroner.

Handelen er ifølge boliga den fjerdedyreste hushandel nogensinde i Jylland.

Sælger har i øvrigt haft en umiddelbar god fortjeneste, idet den 451 kvadratmeter store villa blev erhvervet for 13,25 millioner kroner tilbage i 2013. Villaen er solgt af ejendomsmægleren Lokalt Liebhaveri, og den ligger på Starndvænget 5a. Da den ramte markedet første gang i 2017 var prisen 32 millioner kroner, men der er altså lavet prisregulering og siden et afslag på 3,5 millioner kroner samlet.

I salgsmaterialet blev ejendommen lanceret som "moderne luksus" med både hall, havudsigt og en ekstra lejlighed til for eksempel familiens teenager.

Risskov er i det hele taget et attraktivt område, der efter nabo-postnummeret i Aarhus C, er det dyreste postdistrikt uden for hovedstaden at købe villa eller rækkehus i. Ifølge tal fra Boliga gav køberne nemlig i gennemsnit 32.207 kroner per kvadratmeter i 2018.